**ՀԻՄՆԱՎՈՐՈՒՄ**

Հողամասն ուղղակի վաճառքով օտարելու մասին որոշման նախագծի

Նաիրի համայնքի ղեկավարին Է դիմել Ասյա Հենրիխի Գևորգյանը Նաիրի համայնքի Բուժական գյուղում գտնվող, վարձակալության իրավունքով Ասյա Հենրիխի Գևորգյանին պատկանող 07-020-0101-0023 կադաստրային ծածկագրի 0.7 հա մակերեսով հողամասը ուղղակի վաճառքով օտարելու խնդրանքով: Համաձայն <<Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի պահանջի համայնքի ավագանին համայնքի ղեկավարի առաջարկությամբ որոշում է կայացնում համայնքային սեփականություն հանդիսացող գույքը օտարելու և մեկնարկային գին սահմանելու վերաբերյալ: Հիմք ընդունելով այն հանգամանքը, որ տարածքը չի հանդիսանում Հողային օրենսգրքի  60-րդ հոդվածով սահմանված հողամասերից, ինչպես նաև չի գտնվում ինժեներատրանսպորտային օբյեկտների օտարման, կամ անվտանգության գոտիներում և չի սահմանափակում այլ անձանց իրավունքները, ուստի առաջարկում ենք օտարումը կատարել ուղղակի վաճառքով:

**ՏԵՂԵԿԱՆՔ**

Հողամասն ուղղակի վաճառքով օտարելու մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին

 Ասյա Հենրիխի Գևորգյանին ուղղակի վաճառքով համայնքային սեփականություն հանդիսացող 0.7 հա հողամասը օտարելու մասին որոշման ընդունումը Նաիրի համայնքի 2022 թվականի բյուջեում ենթադրում է 13143900 դրամ եկամուտների ավելացում: